Държавен вестник, бр. 93, 2003 г., стр. 5

Б Р О Й  93
Д Ъ Р Ж А В Е Н   В Е С Т Н И К
С Т Р .  5
(2) Лица между 16 и 18 години се допускат на
борда на кораба за провеждане на учебна пла-
вателна практика.
(3) Не се допуска лица под 18 години да про-
веждат учебната си плавателна практика през
нощта, освен когато програмата за обучение
изисква изпълнение на задълженията им през
нощта и при условие че това няма да навреди на
здравето им.
Чл. 5. За наемане на работа на борда на ко-
раб кандидатът трябва да отговаря на изисква-
нията за:
1. минимална възраст по чл. 4;
2. квалификация, необходима за заемане на
длъжността;
3. медицинска годност за заемане на длъж-
ността и за плаване в съответния район.
Чл. 6. (1) Преди постъпване на работа меж-
ду кандидата и работодателя или негов предс-
тавител се сключва трудов договор.
(2) Трудовият договор се сключва в писмена
форма и съдържа:
1. трите имена на лицето, единен граждански
номер (личен номер на чужденеца), дата и място
на раждане, постоянен адрес и настоящ адрес;
2. данни за работодателя: наименование,
седалище, адрес на управление, БУЛСТАТ и
данъчен номер по регистрация;
3. място и дата на сключване на договора;
4. начало на изпълнението на трудовия до-
говор;
5. име на кораба, на борда на който лицето
ще изпълнява трудовите си задължения;
6. длъжност, на която е наето лицето;
7. размер на основното и допълнителните
трудови възнаграждения на лицето, както и
периодите на изплащането им;
8. срок на договора;
9. размер на платения годишен основен,
удължен и допълнителен отпуск;
10. условия за прехвърляне на друг кораб без
промяна на работодателя;
11. продължителност на непрекъсната рабо-
та на борда на кораб;
12. държава на репатриране;
13. режим на работно време и почивки;
14. срок на предизвестие за едностранно
прекратяване на договора;
15. други условия.
(3) Максималната продължителност на не-
прекъснатата работа на борда на кораба не може
да надвишава 8 месеца.
(4) Прехвърлянето на член на екипажа от
един кораб на друг при условия, различни от
посочените в трудовия договор, както и всяко
друго изменение на трудовото правоотношение
се извършва с писменото съгласие на страните.
(5) Работодателят може едностранно да уве-
личи трудовото възнаграждение на член на
екипажа.
Чл. 7. Преди постъпване на работа работо-
дателят запознава кандидата със степента на
риска, с естеството и характера на работата на
борда на кораба, като това се удостоверява
писмено от лицата.
Чл. 8. (1) Колективният трудов договор меж-
ду работодателя и синдикалните организации,
когато има сключен такъв договор, не може да
съдържа клаузи, които са по-неблагоприятни
за работниците и служителите от установените
в отрасловия или браншовия колективен тру-
дов договор.
(2) Копие от колективния трудов договор,
когато такъв договор е сключен, и копие от
приложимото национално законодателство се
съхраняват на леснодостъпно място на борда
на кораба.
Раздел II
Репатриране
Чл. 9. Членовете на екипажа имат право да
бъдат репатрирани по избор до Република Бъл-
гария или до държавата на постоянното им
пребиваване.
Чл. 10. (1) Всеки член на екипажа има право
да бъде репатриран при настъпване на следни-
те обстоятелства:
1. изтичане на максималната продължител-
ност на непрекъснатата му работа на борда на
кораб;
2. прекратяване на трудовия му договор;
3. болест, злополука или неотложна причи-
на от здравословно естество и когато лицето е
в състояние да бъде транспортирано;
4. конструктивна загуба на кораба;
5. работодателят не е в състояние да из-
пълнява своите задължения по трудовия до-
говор поради несъстоятелност, продажба на
кораба, смяна на регистрацията или други
сходни причини;
6. писмен отказ от страна на члена на екипа-
жа за изпълнение на трудовите му задължения
в зона с военен риск или при насочване на ко-
раба към зона с военен риск.
(2) В случай на смърт на член на екипажа
работодателят е длъжен да го репатрира.
Чл. 11. Работодателят има право да репат-
рира член на екипажа при констатирано нару-
шение от негова страна на действащото бъл-
гарско законодателство, на индивидуалния тру-
дов договор или на системата от правила за
безопасно управление на кораба.
Чл. 12. (1) Работодателят организира репат-
рирането на членовете на екипажа с въздушен
транспорт.
(2) Когато транспортирането с въздушен
транспорт е невъзможно или неудобно, работо-
дателят организира репатрирането с друг под-
ходящ транспорт.